pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พล.อ.ประวิตร ชื่นชมดีอีเอส สานต่อนโยบายของรัฐบาล นำประโยชน์จากเทคโนโลยีดิจิทัล สร้างความตระหนักรับรู้อย่างทั่วถึงและรู้เท่าทันภัยจากสื่อออนไลน์
วันพฤหัสบดีที่ 29 ตุลาคม 2563
พล.อ.ประวิตร ชื่นชมดีอีเอส สานต่อนโยบายของรัฐบาล นําประโยชน์จากเทคโนโลยีดิจิทัล สร้างความตระหนักรับรู้อย่างทั่วถึงและรู้เท่าทันภัยจากสื่อออนไลน์
พล.อ.ประวิตร ชื่นชมดีอีเอส สานต่อนโยบายของรัฐบาล นําประโยชน์จากเทคโนโลยีดิจิทัล สร้างความตระหนักรับรู้อย่างทั่วถึงและรู้เท่าทันภัยจากสื่อออนไลน์
เมื่อวันนี้ 29 ตุลาคม 2563 พล.อ.ประวิตร วงษ์สุวรรณ รองนายกรัฐมนตรี เดินทางติดตามผลการดําเนินงานและมอบนโยบายสําคัญกระทรวงดิจิทัลเพื่อเศรษฐกิจและสังคม (ดีอีเอส) โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลฯ พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ และคณะผู้บริหารระดับสูงของกระทรวงฯ และหน่วยงานในสังกัด ให้การต้อนรับ ณ ห้องประชุม กระทรวงดิจิทัลฯ ศูนย์ราชการ แจ้งวัฒนะ ในการนี้ รองนายกรัฐมนตรี กล่าวชื่นชมผลการดําเนินงานของกระทรวงดิจิทัลฯ ซึ่งสนองตอบต่อนโยบายของรัฐบาลเป็นอย่างดี และถือเป็นกําลังสําคัญของรัฐบาลในการดําเนินการ ทั้งในด้านเศรษฐกิจ สังคม และความมั่นคง เพื่อยกระดับคุณภาพชีวิตของประชาชน ในโอกาสนี้ได้มอบหมายแนวทางทํางาน 8 ข้อ เพื่อให้กระทรวงฯ ดําเนินการต่อเนื่อง รองรับเป้าหมายให้คนไทยทั้งประเทศสามารถเข้าถึงและใช้ประโยชน์จากเทคโนโลยีดิจิทัล สร้างแพลตฟอร์มการเรียนรู้ในระบบดิจิทัล หนุนสร้างความตระหนักรับรู้อย่างทั่วถึง และรู้เท่าทันภัยจากสื่อออนไลน์
**************
รัฐบาลไทย-ข่าวทำเนียบรัฐบาล-ปลัดสธ. แนะ DMHT วัคซีนประจำวัน ป้องกันโควิด 19
วันพฤหัสบดีที่ 29 ตุลาคม 2563
ปลัดสธ. แนะ DMHT วัคซีนประจําวัน ป้องกันโควิด 19
ปลัดกระทรวงสาธารณสุข ย้ําประชาชน ยึดหลัก DMHT สร้างภูมิคุ้มกันโควิด 19 ตนเองและคนรอบข้าง ชี้ผลสํารวจพฤติกรรมสุขภาพประชาชนรอบล่าสุด พบการสวมหน้ากาก ลดลงเหลือเพียงร้อยละ 67.1
ปลัดกระทรวงสาธารณสุข ย้ําประชาชน ยึดหลัก DMHT สร้างภูมิคุ้มกันโควิด 19 ตนเองและคนรอบข้าง ชี้ผลสํารวจพฤติกรรมสุขภาพประชาชนรอบล่าสุด พบการสวมหน้ากาก ลดลงเหลือเพียงร้อยละ 67.1
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ขณะนี้สถานการณ์โรคโควิด 19 ของประเทศไทยอยู่ในระดับต่ํา ผู้ติดเชื้อรายใหม่ส่วนใหญ่เป็นผู้ที่เดินทางกลับจากต่างประเทศและเข้ารับการกักตัวในสถานที่กักตัวที่รัฐจัดให้และสถานที่กักตัวที่รัฐกําหนด จากรายงานผู้ป่วยโควิด 19 กว่าร้อยละ 50 เป็นกลุ่มวัยรุ่นและ
วัยทํางาน อายุ 20-49 ปี ส่วนใหญ่ไม่แสดงอาการ ซึ่งกลุ่มนี้มักใช้ชีวิตประจําวัน มีกิจกรรมนอกบ้าน ทําให้มีโอกาสแพร่เชื้อสู่ผู้อื่นได้โดยไม่รู้ตัว เป้าหมายกระทรวงสาธารณสุข ไม่ใช่ทําให้ผู้ติดเชื้อภายในประเทศเป็นศูนย์ แต่เมื่อมีผู้ติดเชื้อจะค้นพบได้เร็ว จํากัดวงการแพร่กระจาย ควบคุมโรคได้ จากประสบการณ์ที่ผ่านมาทําให้เรามีบทเรียน พร้อมรับมือการผ่อนคลายมาตรการต่าง ๆ เพื่อให้เศรษฐกิจเดินหน้าต่อไป และประชาชนต้องปลอดภัย
“ในขณะที่ยังไม่มีวัคซีน สิ่งที่ประชาชนจะใช้เป็นเกราะป้องกันโควิด 19 คือ วัคซีน DMHT โดย D : Social Distancing เว้นระยะห่าง M : Mask สวมหน้ากากผ้า/หน้ากากอนามัยทุกครั้งที่ออกนอกบ้าน อยู่ในพื้นที่สาธารณะ H : Hand ล้างมือบ่อยๆ ด้วยน้ําและสบู่หรือเจลแอลกอฮอล์ และ T : Testing การตรวจเร็ว รักษาเร็ว ควบคุมโรคได้เร็ว ปฏิบัติให้ต่อเนื่องจะช่วยป้องกันโรคได้” นายแพทย์เกียรติภูมิกล่าว
ทั้งนี้ ผลสํารวจการรับรู้ ทัศนคติ และพฤติกรรมสุขภาพของประชาชนเรื่องโรคโควิด 19 (ดีดีซีโพล) ของกรมควบคุมโรคครั้งล่าสุด เก็บข้อมูลออนไลน์วันที่ 1 – 14 ตุลาคม 2563 ผู้ตอบแบบสอบถาม 2,670 คน พบว่า ประชาชนมีแนวโน้มพฤติกรรมสุขภาพลดลง ทั้งการสวมหน้ากากเมื่อไม่มีอาการป่วยลดลงมาอย่างต่อเนื่องเหลือเพียงร้อยละ 67.1 จากที่เคยสูงถึงร้อยละ 93.5 ในช่วงต้นที่พบการแพร่ระบาดเป็นวงกว้าง, สวมหน้ากากเมื่อมีอาการป่วยลดลงอย่างเห็นได้ชัดเหลือเพียงร้อยละ 81.8 และจะสวมหน้ากากต่อเนื่องลดลงเหลือร้อยละ 51.4
ส่วนการล้างมือหลังเข้าห้องสุขา และก่อน-หลังรับประทานอาหาร แนวโน้มคงที่ อยู่ในระดับดี ประมาณร้อยละ 70 - 86 การออกไปในที่ชุมชน ไปท่องเที่ยวมากขึ้น โดยการออกนอกบ้านเท่าที่จําเป็นเพิ่มจากร้อยละ 19.6 เป็นร้อยละ 30 นอกจากนี้ พบว่าประชาชนยังมีความวิตกกังวลเกี่ยวกับสถานการณ์โรคโควิด 19 อยู่ โดยกังวลระดับมากร้อยละ 29.2 ปานกลางและน้อยร้อยละ 65.6 ส่วนความเชื่อมั่นมาตรการของกระทรวงสาธารณสุขอยู่ที่ร้อยละ 85.7 เพิ่มขึ้นจากการสํารวจครั้งก่อน และเพิ่มจากช่วงแรกที่เกิดสถานการณ์ซึ่งความเชื่อมั่นอยู่ที่ร้อยละ 61.8
********************************** 29 ตุลาคม 2563
รัฐบาลไทย-ข่าวทำเนียบรัฐบาล-รมช.ธรรมนัส ตรวจเยี่ยมงานโครงการส่งเสริมและพัฒนาอาชีพ
วันพฤหัสบดีที่ 29 ตุลาคม 2563
รมช.ธรรมนัส ตรวจเยี่ยมงานโครงการส่งเสริมและพัฒนาอาชีพ
รมช.ธรรมนัส ตรวจเยี่ยมงานโครงการส่งเสริมและพัฒนาอาชีพ เพื่อแก้ไขปัญหาที่ดินทํากินของเกษตรกร พร้อมมอบหนังสือ ส.ป.ก.4-01 แก่พี่น้องเกษตรกร จ.น่าน
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงตรวจเยี่ยมงานโครงการส่งเสริมและพัฒนาอาชีพเพื่อแก้ไขปัญหาที่ดินทํากินของเกษตรกรพร้อมมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรณวัดโป่งคําอ.สันติสุขจ.น่านว่าคณะกรรมการนโยบายที่ดินแห่งชาติ(คทช.)จัดตั้งขึ้นโดยระเบียบสํานักนายกรัฐมนตรีเมื่อพ.ศ.2558โดยคณะกรรมการนโยบายที่ดินแห่งชาติได้วางกฎเกณฑ์ในการจัดที่ดินทํากินเพื่อเป็นการแก้ปัญหาที่มีมาในอดีตโดยการจัดที่ดินให้แก่ชุมชนป้องกันการโอนสิทธิหรือซื้อขายสิทธิมีการพัฒนาโครงสร้างพื้นฐานมีการอนุรักษ์ดินและน้ํามีการพัฒนาอาชีพและการตลาด
“ทางกระทรวงเกษตรฯได้วางแนวทางการดําเนินงานภายใต้คณะทํางานการส่งเสริมพัฒนาอาชีพและการตลาดให้ใช้การตลาดนําการผลิตในการพัฒนาร่วมกับชุมชนโดยวิเคราะห์ชุมชนแบบมีส่วนร่วม(Particpatory Rural Apppraisal : PRA)เพื่อให้ชุมชนตัดสินใจร่วมกับหน่วยงานและองค์กรต่างๆในการพัฒนาไม่ว่าจะเป็น1)ด้านการตลาดเช่นกลุ่มเกษตรกรการผลิตสินค้าชนิดสินค้าแหล่งตลาดเป็นต้น2)ด้านพัฒนาโครงสร้างพื้นฐานได้แก่การอนุรักษ์ดินและน้ําระบบน้ําสาธารณูปโภคเส้นทางลําเลียงและ3)ด้านเกษตรอินทรีย์มุ่งเน้นเกษตรปลอดภัยเกษตรผสมผสานและสู่แหล่งท่องเที่ยวอีกด้วย”ร้อยเอกธรรมนัสกล่าว
ทั้งนี้จังหวัดน่านมีพื้นที่ประมาณ7,581,035ไร่ส่วนใหญ่เป็นภูเขา87.2 %พื้นที่ราบ12.8 %ประกอบด้วย15อําเภอ99ตําบล924หมู่บ้านเป็นพื้นที่ป่าไม้ตามกฎหมาย5,965,337ไร่(79%)พื้นที่เอกสารสิทธิ์/สาธารณประโยชน์/ราชพัสดุ/อื่นๆ1,614,662ไร่(21%)การดําเนินการและความก้าวหน้าของการจัดที่ดินทํากินให้ชุมชนตามคณะกรรมการนโยบายที่ดินแห่งชาติ(คทช.)ในพื้นที่ป่าสงวนแห่งชาติจังหวัดน่านมีราษฎรอาศัยอยู่และทํากินจํานวน1,357,551ไร่และในพื้นที่อ.สันติสุขจ.น่านได้รับอนุญาตตามนโยบายรัฐบาลคทช.ให้ราษฎรเข้าทําประโยชน์ในเขตป่าสงวนแห่งชาติป่าแม่น้ําน่านฝั่งตะวันตกตอนใต้จํานวน3พื้นที่ได้แก่ต.ป่าแลวหลวงเนื้อที่10,452ไร่ต.พงษ์เนื้อที่5,256ไร่และต.ดู่พงษ์เนื้อที่7,126ไร่รวม22,834ไร่
ต่อมาภายในงานยังได้มีการมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรจํานวน20รายมอบปัจจัยการผลิตกลุ่มเกษตรอินทรีย์แบบมีส่วนร่วม(PGS)ต.ดู่พงษ์และต.ป่าแลวหลวงอ.สันติสุขจํานวน2กลุ่ม มอบแหล่งน้ําเพื่อการอนุรักษ์ดินและน้ําจํานวน2แห่งและมอบสระน้ําในไร่นานอกเขตชลประทานขนาด1,260ลบ.ม.ปีงบประมาณ2563ในพื้นที่จังหวัดน่าน163แห่ง
รัฐบาลไทย-ข่าวทำเนียบรัฐบาล-กระทรวงยุติธรรม ประชุมเพื่อพิจารณารายงาน เรื่อง แนวทางการสร้างความปรองดอง สมานฉันท์ของคนในชาติ ของคณะกรรมาธิการการกฎหมาย  การยุติธรรมและสิทธิมนุษยชน สภาผู้แทนราษฎร
วันพฤหัสบดีที่ 29 ตุลาคม 2563
กระทรวงยุติธรรม ประชุมเพื่อพิจารณารายงาน เรื่อง แนวทางการสร้างความปรองดอง สมานฉันท์ของคนในชาติ ของคณะกรรมาธิการการกฎหมาย  การยุติธรรมและสิทธิมนุษยชน สภาผู้แทนราษฎร
กระทรวงยุติธรรม ประชุมเพื่อพิจารณารายงาน เรื่อง แนวทางการสร้างความปรองดอง สมานฉันท์ของคนในชาติ ของคณะกรรมาธิการการกฎหมาย
การยุติธรรมและสิทธิมนุษยชน สภาผู้แทนราษฎร
ในวันพฤหัสบดีที่ ๒๙ ตุลาคม ๒๕๖๓ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเพื่อพิจารณารายงาน เรื่อง แนวทางการสร้างความปรองดอง สมานฉันท์ของคนในชาติ ของคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร โดยมี นายวัลลภ นาคบัว รองปลัดกระทรวงยุติธรรม คณะกรรมการฯ และเจ้าหน้าที่ที่เกี่ยวข้อง เข้าร่วมการประชุมฯ เพื่อรับทราบข้อสั่งการรองนายกรัฐมนตรี (นายวิษณุ เครืองาม) สั่งและปฏิบัติราชการแทนนายกรัฐมนตรี รวมทั้งพิจารณา รายงานเรื่อง แนวทางการสร้างความปรองดอง สมานฉันท์ของคนในชาติของคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
รัฐบาลไทย-ข่าวทำเนียบรัฐบาล-Fitch Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
วันพฤหัสบดีที่ 29 ตุลาคม 2563
Fitch Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
วันนี้ (29 ตุลาคม 2563) บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating)  ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า วันนี้ (29 ตุลาคม 2563) บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) โดยมีรายละเอียดดังนี้
1) คงอันดับความน่าเชื่อถือของประเทศไทย (Credit Rating) ที่ BBB+ และมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) เนื่องจากประเทศไทยมีความเข้มแข็งภาคการคลังและภาคการเงินต่างประเทศอยู่ในระดับสูง ซึ่งมีส่วนช่วยรองรับการเปลี่ยนแปลงที่เกิดขึ้นอย่างรุนแรง (Shock) และความผันผวนของวิกฤตเศรษฐกิจ รวมทั้งสถานการณ์การระบาดของโรคติดเชื้อไวรัสโคโรนา 2019 (COVID-19) ได้เป็นอย่างดี
2) ภาคการคลังสาธารณะ (Public Finance) มีความแข็งแกร่งเป็นผลจากการบริหารจัดการทางการคลังอย่างรอบคอบและเป็นไปตามพระราชบัญญัติวินัยการเงินการคลังของรัฐ พ.ศ. 2561 เพื่อรักษาวินัยทางการคลัง ทั้งนี้ การขาดดุลงบประมาณรายจ่ายประจําปีที่เพิ่มขึ้นจากการดําเนินนโยบายการคลังจะทําให้หนี้สาธารณะเพิ่มขึ้นในระยะสั้น อย่างไรก็ดี Fitch เชื่อมั่นว่าเศรษฐกิจไทยจะฟื้นตัวและเติบโตในระยะปานกลางได้ โดยคาดการณ์ว่าเศรษฐกิจไทยในปี 2564 จะฟื้นตัวขึ้นร้อยละ 3.8 เป็นผลจากการดําเนินมาตรการทางการคลังของรัฐบาลอย่างต่อเนื่องเพื่อแก้ไขปัญหาและเยียวยาผู้ได้รับผลกระทบจากการระบาดของ COVID-19 และงบประมาณรายจ่ายประจําปี พ.ศ. 2564 มีผลบังคับใช้แล้ว สร้างความเชื่อมั่นในประสิทธิภาพการใช้จ่ายของภาครัฐในภาวะที่เศรษฐกิจของประเทศมีความเปราะบางได้
3) ภาคการเงินต่างประเทศ (External Finance) ยังคงมีความเข้มแข็ง โดยมีดุลบัญชีเดินสะพัดเกินดุล และทุนสํารองระหว่างประเทศอยู่ในระดับสูง
4) ประเด็นที่ Fitch ให้ความสนใจและจะติดตามอย่างใกล้ชิด คือ สัดส่วนหนี้ภาคครัวเรือนต่อ GDP และความไม่แน่นอนทางการเมือง ซึ่งอาจมีผลต่อประสิทธิภาพการดําเนินงานของภาครัฐและการเติบโตทางเศรษฐกิจและสังคมของประเทศในระยะปานกลาง
สํานักนโยบายและแผน สํานักงานบริหารหนี้สาธารณะ
โทร. 02 265 8050 ต่อ 5521
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการศูนย์เฉพาะกิจประสานติดตาม และเฝ้าระวังสถานการณ์เพื่อความสงบเรียบร้อย กระทรวงยุติธรรม ครั้งที่ ๑/๒๕๖๓
วันพฤหัสบดีที่ 29 ตุลาคม 2563
กระทรวงยุติธรรม ประชุมคณะกรรมการศูนย์เฉพาะกิจประสานติดตาม และเฝ้าระวังสถานการณ์เพื่อความสงบเรียบร้อย กระทรวงยุติธรรม ครั้งที่ ๑/๒๕๖๓
นายนิยม เติมศรีสุข รองปลัดกระทรวงยุติธรรม เป็นประธานการประชุมคณะกรรมการศูนย์เฉพาะกิจประสานติดตามและเฝ้าระวัง สถานการณ์เพื่อความสงบเรียบร้อย กระทรวงยุติธรรม ครั้งที่ ๑/๒๕๖๓
ในวันพุธที่ ๒๘ ตุลาคม ๒๕๖๓ เวลา ๑๓.๓๐ น. ณ ห้องประชุมกระทรวงยุติธรรม ๖ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายนิยม เติมศรีสุข รองปลัดกระทรวงยุติธรรม เป็นประธานการประชุมคณะกรรมการศูนย์เฉพาะกิจประสานติดตามและเฝ้าระวัง สถานการณ์เพื่อความสงบเรียบร้อย กระทรวงยุติธรรม ครั้งที่ ๑/๒๕๖๓ โดยมี นายสหการณ์ เพ็ชรนรินทร์ รองปลัดกระทรวงยุติธรรม คณะกรรมการฯ และเจ้าหน้าที่ที่เกี่ยวข้องเข้าร่วมฯ
เพื่อรับทราบคําสั่งกระทรวงยุติธรรม ที่ ๓๖๙/๒๕๖๓ ลงวันที่ ๒๐ ตุลาคม ๒๕๖๓ เรื่อง จัดตั้งศูนย์เฉพาะกิจประสานติดตามและเฝ้าระวังสถานการณ์เพื่อความสงบเรียบร้อย กระทรวงยุติธรรม รวมทั้งพิจารณาแนวทางการดําเนินการเฝ้าระวังติดตามสถานการณ์ และแก้ไขปัญหาการชุมนุมและการก่อความไม่สงบฯ
รัฐบาลไทย-ข่าวทำเนียบรัฐบาล-กระทรวงยุติธรรม ร่วมกับสภาการพยาบาล ลงนามบันทึกข้อตกลงความร่วมมือการยกระดับพยาบาลวิชาชีพในสถานที่ควบคุม
วันพฤหัสบดีที่ 29 ตุลาคม 2563
กระทรวงยุติธรรม ร่วมกับสภาการพยาบาล ลงนามบันทึกข้อตกลงความร่วมมือการยกระดับพยาบาลวิชาชีพในสถานที่ควบคุม
กระทรวงยุติธรรม ร่วมกับสภาการพยาบาล ลงนามบันทึกข้อตกลงความร่วมมือการยกระดับพยาบาลวิชาชีพในสถานที่ควบคุม
ในวันพฤหัสบดีที่ ๒๙ ตุลาคม ๒๕๖๓ เวลา ๑๐.๐๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย รองศาสตราจารย์ทัศนา บุญทอง นายกสภาการพยาบาล ร่วมลงนามบันทึกข้อตกลงความร่วมมือ (MOU) เรื่อง การยกระดับพยาบาลวิชาชีพในสถานที่ควบคุม โดยมี นายอายุตม์ สินธพพันธุ์ อธิบดีกรมราชทัณฑ์ พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน รองศาสตราจารย์ ดร. ศิริอร สินธุ อุปนายกสภาการพยาบาล และผู้ช่วยศาสตราจารย์อังคณา สริยาภรณ์ เลขาธิการสภาการพยาบาล ร่วมลงนามเป็นสักขีพยานฯ พร้อมทั้งคณะผู้บริหารจากกรมราชทัณฑ์ กรมพินิจและคุ้มครองเด็กและเยาวชน กรมคุมประพฤติ และสภาการพยาบาล เข้าร่วม
สําหรับการลงนามบันทึกข้อตกลงความร่วมมือการยกระดับพยาบาลวิชาชีพในสถานที่ควบคุมในครั้งนี้ มีวัตถุประสงค์เพื่อประสานความร่วมมือระหว่างกระทรวงยุติธรรมกับสภาการพยาบาล เพื่อยกระดับความรู้ความสามารถเฉพาะทาง รวมถึงสร้างขวัญและกําลังใจในการปฏิบัติงานให้ได้มาตรฐานการดูแลสุขภาพผู้ถูกควบคุมตัวในสถานที่ควบคุม สร้างความพร้อมทั้งด้านร่างกายและจิตใจเพื่อดําเนินการแก้ไข บําบัดฟื้นฟู ผู้ถูกควบคุมในสถานที่ควบคุม เพื่อให้ผู้กระทําผิดกลับคืนสู่สังคมได้อย่างปกติสุข โดยสภาการพยาบาล มีบทบาทในการศึกษา วิเคราะห์ กําหนดเกณฑ์มาตรฐานการฝึกอบรมหลักสูตรการพยาบาลเฉพาะทางในสถานที่ควบคุม พร้อมทั้งสนับสนุนเส้นทางความก้าวหน้าในวิชาชีพ รวมถึงการเพิ่มค่าตอบแทนให้แก่ผู้ผ่านการฝึกอบรมหลักสูตรการพยาบาลเฉพาะทางในสถานที่ควบคุม สําหรับในส่วนของกระทรวงยุติธรรม โดยกลุ่มภารกิจด้านพัฒนาพฤตินิสัย ซึ่งประกอบไปด้วยกรมราชทัณฑ์ และกรมพินิจและคุ้มครองเด็กและเยาวชน เป็นกรมที่มีบทบาทในการสนับสนุนแลกเปลี่ยนข้อมูลแก่สภาการพยาบาล เพื่อประกอบการศึกษา วิเคราะห์สําหรับการจัดทําเกณฑ์มาตรฐานการฝึกอบรมหลักสูตรการพยาบาลเฉพาะทางในสถานที่ควบคุม เพื่อเพิ่มศักยภาพในการดูแลสุขภาพของผู้ถูกควบคุมตัวได้อย่างมีคุณภาพมีมาตรฐาน และปลอดภัย ตลอดจนพัฒนาเส้นทางความก้าวหน้าในวิชาชีพให้มีความเหมาะสม
โดยบุคลากรวิชาชีพการพยาบาลที่ปฏิบัติงานในหน่วยงานสังกัดกระทรวงยุติธรรม ต้องใช้ความเชี่ยวชาญเฉพาะในการดูแลด้านสุขภาพให้กับผู้ถูกคุมขังภายใต้ข้อจํากัดการควบคุม นับว่าเป็นสิ่งที่ดีและเกิดประโยขน์สูงสุดต่อบุคลากรวิชาชีพการพยาบาล โดยเป็นการเพิ่มศักยภาพในการดูแลสุขภาพของผู้ถูกควบคุมตัวได้อย่างมีคุณภาพ มีมาตรฐาน และปลอดภัย ตลอดจนพัฒนาเส้นทางความก้าวหน้าในวิชาชีพให้แก่พยาบาลวิชาชีพผู้ผ่านการฝึกอบรมหลักสูตรการพยาบาลเฉพาะทางในสถานที่ควบคุมอีกด้วย
--------------------------------------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๒๓/๒๕๖๓
วันพฤหัสบดีที่ 29 ตุลาคม 2563
ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๒๓/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๒๓/๒๕๖๓
ในวันจันทร์ที่ ๒๖ ตุลาคม ๒๕๖๓ เวลา ๐๘.๓๐ น. ณ ห้องประชุมกฤษณะ ผลอนันต์ อาคาร ๓ ชั้น ๒ สํานักงานคณะกรรมการป้องกันและปราบปรามยาเสพติด เขตดินแดง กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๒๓/๒๕๖๓ ซึ่งเป็นการดําเนินการตามพระราชบัญญัติมาตรการในการปราบปรามผู้กระทําความผิดเกี่ยวกับยาเสพติด พ.ศ. ๒๕๓๕ โดยมี นายวิชัย ไชยมงคล เลขาธิการคณะกรรมการป้องกันและปราบปรามยาเสพติด ในฐานะเลขานุการคณะกรรมการตรวจสอบทรัพย์สิน พร้อมคณะกรรมการตรวจสอบทรัพย์สิน เข้าร่วมฯ
เพื่อรับทราบการรายงานผลการดําเนินงานตรวจสอบทรัพย์สิน​ รวมทั้งพิจารณาการดําเนินการตรวจสอบทรัพย์สินจํานวน ๒๔ คดี โดยแยกเป็นคดีที่มีมูลค่าเกิน ๑ ล้านบาทขึ้นไป จํานวน ๓ คดี​ รวมมูลค่าทรัพย์สิน​ ๑๐๙,๒๘๓,๔๘๓.๔๒​ บาท และเป็นคดีที่มีมูลค่าไม่เกิน ๑ ล้านบาท จํานวน ๒๑ คดี​ รวมมูลค่าทรัพย์สิน ๔,๗๐๐,๒๔๑.๙๙ บาท สําหรับการประชุมคณะกรรมการตรวจสอบทรัพย์สินเป็นกระบวนการบังคับใช้กฎหมาย​ ตามมาตรการริบทรัพย์สินในคดียาเสพติด​ เพื่อตัดโอกาสในการกลับมาเป็นผู้กระทําความผิดเกี่ยวกับยาเสพติดซ้ํา​ และไม่ให้ผู้กระทําความผิดเกี่ยวกับยาเสพติดได้รับประโยชน์ใดจากทรัพย์สินที่ได้มาจากการค้ายาเสพติด อันจะนํามาซึ่งความมั่นคงปลอดภัยของประชาชนและสังคมจากปัญหายาเสพติด
รัฐบาลไทย-ข่าวทำเนียบรัฐบาล-‘รมช.ประภัตร’ ลงพื้นที่ติดตามน้ำท่วมปักธงชัย โคราช แจกถุงยังชีพ-หญ้าอาหารสัตว์พระราชทาน
วันพฤหัสบดีที่ 29 ตุลาคม 2563
‘รมช.ประภัตร’ ลงพื้นที่ติดตามน้ําท่วมปักธงชัย โคราช แจกถุงยังชีพ-หญ้าอาหารสัตว์พระราชทาน
‘รมช.ประภัตร’ ลงพื้นที่ติดตามน้ําท่วมปักธงชัย โคราช แจกถุงยังชีพ-หญ้าอาหารสัตว์พระราชทาน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ติดตามสถานการณ์น้ําท่วมในพื้นที่อําเภอปักธงชัย พร้อมให้กําลังใจพี่น้องเกษตรกร ตลอดจนได้มอบถุงยังชีพ สิ่งของที่จําเป็นและหญ้าอาหารสัตว์พระราชทาน โดยกรมปศุสัตว์ กระทรวงเกษตรและสหกรณ์ให้กับเกษตรกรในพื้นที่ตําบลงิ้ว อําเภอปักธงชัย จ.นครราชสีมา ที่ประสบภัยน้ําท่วม พร้อมรับฟังปัญหาความเดือดร้อน โอกาสนี้ได้ลงพื้นที่สํารวจนาข้าวที่ได้รับความเสียหาย โดยให้หน่วยงานที่เกี่ยวข้องเข้าให้การช่วยเหลือเร่งด่วน
นายประภัตร กล่าวว่า อ.ปักธงชัย มีเกษตรกร 3,836 ราย พื้นที่ได้รับผลกระทบ 19,233 ไร่ แบ่งเป็น ข้าว 7,186 ไร่ พืชไร่ 11,463 ไร่ พืชสวนและอื่นๆ 584 ไร่ อย่างไรก็ตาม เมื่อสถานการณ์คลี่คลายแล้ว จะเข้าไปสํารวจความเสียหายเพื่อดําเนินการช่วยเหลือตามระเบียบกระทรวงการคลังฯ ต่อไป โดยรัฐบาลมีค่าชดเชยความเสียหายตามระเบียบกระทรวงการคลังฯ ไร่ละ 1,113 บาท ตลอดจนเตรียมเมล็ดพันธุ์ข้าวส่งเสริมให้พี่น้องเกษตรกรปลูกหลังจากนี้ เพื่อให้มีรายได้เสริม รวมถึงโครงการเสริมสร้างรายได้ให้แก่เกษตรกรในช่วงฤดูแล้ง ปี 2563/64 จํานวน 7 โครงการ ได้แก่ 1) โครงการส่งเสริมการปลูกพืชใช้น้ําน้อย (ข้าวโพดเลี้ยงสัตว์ ถั่วเขียว) 2) โครงการพัฒนาเสริมทางเลือกอาชีพประมงในบ่อดิน (ปลาดุก, ปลาตะเพียนขาว) 3) โครงการเพิ่มผลผลิตกุ้งก้ามกราม 4) โครงการส่งเสริมการเลี้ยงสัตว์ปีก (ไก่พื้นเมือง, เป็ดไข่, เป็ดเทศ) 5) โครงการส่งเสริมปลูกพืชอาหารสัตว์ 6) โครงการสร้างรายได้และพัฒนาอาชีพการเกษตรให้แก่สมาชิกสถาบันเกษตรกร และ 7) โครงการส่งเสริมการแปรรูปสินค้าเกษตรเพื่อสร้างรายได้ให้แก่เกษตรกร ซึ่งจะนําเสนอคณะรัฐมนตรีเพื่อพิจารณาต่อไป
ทั้งนี้ ได้รับรายงานความเสียหายเบื้องต้น จ.นครราชสีมา มีพื้นที่ประสบภัย 22 อําเภอ ผลกระทบด้านการเกษตร (ข้อมูล ณ วันที่ 28 ต.ค.63) 1. ด้านพืช เกษตรกร 50,183 ราย พื้นที่ได้รับผลกระทบ 151,796 ไร่ แบ่งเป็น ข้าว 67,250 ไร่ พืชไร่ 82,260 ไร่ พืชสวนและอื่นๆ 2,286 ไร่ อยู่ระหว่างสํารวจความเสียหาย 2. ด้านประมง ไม่ได้รับผลกระทบ และ 3. ด้านปศุสัตว์ เกษตรกร 17 ราย สัตว์ได้รับผลกระทบ 957 ตัว แบ่งเป็น โค 567 ตัว แพะ-แกะ 90 ตัว สัตว์ปีก 300 ตัว อยู่ระหว่างสํารวจความเสียหาย
รัฐบาลไทย-ข่าวทำเนียบรัฐบาล-‘ทส. แถลง “ไทยลดโลกร้อนได้ตามเป้า” พร้อมก้าวสู่เป้าหมายที่ใหญ่ขึ้นในปี 2573’
วันพฤหัสบดีที่ 29 ตุลาคม 2563
‘ทส. แถลง “ไทยลดโลกร้อนได้ตามเป้า” พร้อมก้าวสู่เป้าหมายที่ใหญ่ขึ้นในปี 2573’
‘ทส. แถลง “ไทยลดโลกร้อนได้ตามเป้า” พร้อมก้าวสู่เป้าหมายที่ใหญ่ขึ้นในปี 2573’
วันนี้ (29 ตุลาคม 2563) เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานแถลงความสําเร็จผลการดําเนินงานลดก๊าซเรือนกระจกตามเป้าหมาย NAMA และเปลี่ยนผ่านสู่เป้าหมาย NDC ณ ห้องประชุม Infinity 1-2 ชั้น G โรงแรมพูลแมน คิง เพาเวอร์ กรุงเทพฯ
รมว.ทส. กล่าวว่า “เป็นที่น่ายินดีที่ทุกภาคส่วน ทั้งภาครัฐ ภาคเอกชน ภาคประชาชน ร่วมแรงร่วมใจกัน จนทําให้ปริมาณการปล่อยก๊าซเรือนกระจกของประเทศไทย บรรลุเป้าหมายที่ตั้งไว้ เป็นการแสดงออกให้นานาประเทศได้เห็นว่า ประเทศไทยของเรานั้น ตั้งใจที่เข้าร่วมเป็นส่วนหนึ่งของประชาคมโลกในการแก้ปัญหาโลกร้อน และร่วมรักษาโลกใบนี้ไว้ให้ลูกหลานของพวกเราต่อไปในอนาคต”
ปัจจุบัน ประเทศไทยได้แบ่งการลดการปล่อยก๊าซเรือนกระจกออกเป็น 2 ระยะ โดยในระยะแรก คือ การดําเนินงานตามแผนการลดก๊าซเรือนกระจกที่เหมาะสมของประเทศ (Nationally Appropriate Mitigation Action: NAMA) ภายในปี 2563 ซึ่งได้ดําเนินงานบรรลุเป้าหมายภายในประเทศแล้ว ที่สามารถลดการปล่อยก๊าซเรือนกระจกลงได้อยู่ระหว่างร้อยละ 7-20 หรือ 25– 73 ล้านตันคาร์บอนไดออกไซด์เทียบเท่า (MtCO2eq) เมื่อเทียบเคียงกับกรณีพื้นฐาน (BAU) เมื่อปี 2548 โดยในปี 2561 มีปริมาณลดลงอยู่ที่ 57.84 MtCO2eq คิดเป็นร้อยละ 15.76
สําหรับเป้าหมายในระยะต่อไปนั้น คือ การมีส่วนร่วมที่ประเทศกําหนด (Nationally Determined Contribution: NDC) ภายในปี 2573 ซึ่งมีเป้าหมายลดการปล่อยก๊าซเรือนกระจกอยู่ที่ร้อยละ 20-25
นอกจากนี้ รมว.ทส. ยังกล่าวเสริมอีกว่า “เป้าหมาย NDC นับว่ามีความท้าทายเป็นอย่างมาก แต่ไม่เกินความสามารถ เพราะเราจะมีความร่วมมือกันอย่างดี มีความเข้าใจในเป้าหมายร่วมกันมากขึ้น มีกฎหมายที่จะออกรองรับในอนาคต และมีการติดตามประเมินผลที่ชัดเจน”
รัฐบาลไทย-ข่าวทำเนียบรัฐบาล-กฐินพระราชทานของกระทรวงกลาโหม ประจำปี ๒๕๖๓
วันพฤหัสบดีที่ 29 ตุลาคม 2563
กฐินพระราชทานของกระทรวงกลาโหม ประจําปี ๒๕๖๓
กฐินพระราชทานของกระทรวงกลาโหม ประจําปี ๒๕๖๓
กฐินพระราชทานของกระทรวงกลาโหม ประจําปี ๒๕๖๓
​ในวาระที่ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงมีพระมหากรุณาธิคุณโปรดเกล้าโปรดกระหม่อมพระราชทานผ้าพระกฐินให้กระทรวงกลาโหมนําไปถวายพระสงฆ์จําพรรษา ณ วัดราชสิทธาราม ราชวรวิหาร ถนนอิสรภาพ แขวงวัดอรุณ เขตบางกอกใหญ่ กรุงเทพมหานคร ในวันพฤหัสบดีที่ ๒๙ ตุลาคม ๒๕๖๓ เวลา ๑๔.๐๐ นาฬิกา โดยมี พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ผู้แทนรัฐมนตรีว่าการกระทรวงกลาโหม เป็นประธานในพิธี นับเป็นพระมหากรุณาธิคุณ และ เป็นสิริมงคลอันใหญ่หลวงแก่บรรดาข้าราชการ พนักงานราชการ และลูกจ้างของกระทรวงกลาโหม
​การทอดกฐินเป็นประเพณีที่พุทธศาสนิกชนได้ยึดถือปฏิบัติสืบทอดกันมาเป็นเวลาช้านานตั้งแต่ครั้งพุทธกาล เป็นการรวมพลังแห่งความสามัคคี ทั้งทางกาย วาจา และจิตใจในการสร้างบุญกุศล สร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดํารงอยู่และวัฒนาถาวรสืบไป สําหรับวัดราชสิทธาราม เป็นพระอารามหลวงชั้นโท ชนิดราชวรวิหาร เดิมเรียกว่า วัดพลับ เป็นวัดอรัญญวาสี (วัดป่า) เก่าแก่มีมาตั้งแต่สมัยกรุงศรีอยุธยา เริ่มมีความสําคัญขึ้นมาเมื่อพระบาทสมเด็จพระพุทธยอดฟ้าจุฬาโลกมหาราช ทรงโปรดให้สร้างพระอารามหลวงใหม่ติดกับวัดพลับ แล้วโปรดให้รวมเป็น วัดเดียวกัน เพื่อให้เป็นที่จําพรรษาของพระญาณสังวรเถร (สุก) พระราชาคณะฝ่ายวิปัสสนาธุระที่ทรงเคารพเลื่อมใส และโปรดให้พระบรมวงศานุวงศ์มาศึกษากรรมฐานกับพระญาณสังวรเถร ทําให้วัดราชสิทธารามเป็นสํานักปฏิบัติธรรมที่สําคัญมาแต่ครั้งนั้น แม้ต่อมาพระญาณสังวรเถรจะได้รับสถาปนาเป็นสมเด็จพระอริยวงษญาณ สมเด็จพระสังฆราช ย้ายไปประทับ ณ วัดมหาธาตุยุวราชรังสฤษฎิ์ราชวรมหาวิหาร ศิษย์ของพระองค์ยังคงสืบทอดกรรมฐานต่อมา​ในรัชสมัยพระบาทสมเด็จพระนั่งเกล้าเจ้าอยู่หัว รัชกาลที่ ๓ โปรดให้บูรณะและสร้างเสนาสนะเพิ่มเติม เช่น พระเจดีย์ พระวิหาร ศาลาการเปรียญ และตําหนักเก๋งจีน เนื่องจากเคยมาประทับ จําพรรษาที่วัดแห่งนี้เมื่อทรงผนวช เป็นเวลา ๑ พรรษา และพระราชทานนามใหม่ว่าวัดราชสิทธารามตั้งแต่ ปีพุทธศักราช ๒๓๗๔ โดยเฉพาะพระเจดีย์นั้นต่อมาพระบาทสมเด็จพระจอมเกล้าเจ้าอยู่หัวโปรดให้บูรณะและพระราชทานนามว่า พระสิริจุมภฏะเจดีย์ ภายในวัดราชสิทธารามมีสิ่งก่อสร้างสําคัญ คือ พระตําหนักจันทร์ ที่พระบาทสมเด็จพระพุทธเลิศหล้านภาลัย รัชกาลที่ ๒ ทรงสร้างพระราชทานให้รัชกาลที่ ๓ ประทับเมื่อทรงผนวช เป็นพระตําหนักเล็กขนาด ๒ ห้อง ชั้นล่างก่ออิฐถือปูน ชั้นบนสร้างด้วยไม้จันทร์ทั้งหมดติดช่อฟ้า ใบระกา ประดับกระจกสวยงาม ต่อมารัชกาลที่ ๓ ทรงย้ายไปปลูกเคียงพระตําหนักเก๋งจีนและเปลี่ยนเครื่องไม้ที่ชํารุดทรุดโทรมเป็นไม้เนื้อแข็งอื่นๆ เช่น ไม้เต็งรัง ไม้สัก ทําให้เหลือส่วนที่เป็นไม้จันทร์ อยู่เพียงบางส่วนเท่านั้น
รัฐบาลไทย-ข่าวทำเนียบรัฐบาล-ร่วมแสดงมุทิตาจิตแด่ ปลัดกระทรวง อว. เกษียณอายุราชการ ประจำปี 2563
วันพุธที่ 7 ตุลาคม 2563
ร่วมแสดงมุทิตาจิตแด่ ปลัดกระทรวง อว. เกษียณอายุราชการ ประจําปี 2563
ร่วมแสดงมุทิตาจิตแด่ ปลัดกระทรวง อว. เกษียณอายุราชการ ประจําปี 2563
ศ.นพ.ปิยะมิตร ศรีธรา ประธานกรรมการศูนย์ความเป็นเลิศด้านซีววิทยาศาสตร์, รศ.ดร.ศักรินทร์ ภูมิรัตน ที่ปรึกษาคณะกรรมการศูนย์ความเป็นเลิศด้านซีววิทยาศาสตร์ และ ศ.เกียรติคุณ ดร.นพ.พรชัย มาตังคสมบัติ ที่ปรึกษาคณะกรรมการศูนย์ความเป็นเลิศด้านซีววิทยาศาสตร์ พร้อมด้วยคณะผู้บริหารศูนย์ความเป็นเลิศด้านซีววิทยาศาสตร์ มอบกระเช้าดอกไม้ ร่วมแสดงมุทิตาจิตแด่ รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม ในโอกาสเกษียณอายุราชการ ประจําปี 2563 เมื่อวันที่ 28 กันยายน 2563 ณ ศูนย์ความเป็นเลิศด้านซีววิทยาศาสตร์ (องค์การมหาชน) กระทรวงการอุดมศึกษา วิทยาศาสตร์ วิจัยและนวัตกรรม ชั้น 9 อาคารเอสพีอี ทาวเวอร์ พญาไท กรุงเทพฯ
รัฐบาลไทย-ข่าวทำเนียบรัฐบาล-ธอส. มอบสิทธิพิเศษแทนคำขอบคุณบุคลากรทางการแพทย์ สินเชื่อ “HOME FOR MEDICAL” ดอกเบี้ยคงที่ปีแรก 0.67% ต่อปี
วันพุธที่ 7 ตุลาคม 2563
ธอส. มอบสิทธิพิเศษแทนคําขอบคุณบุคลากรทางการแพทย์ สินเชื่อ “HOME FOR MEDICAL” ดอกเบี้ยคงที่ปีแรก 0.67% ต่อปี
ธอส.มอบสิทธิพิเศษแทนคําขอบคุณกลุ่มบุคลากรทางการแพทย์ที่ปฏิบัติหน้าที่รักษาและป้องกันการแพร่ระบาดของไวรัสโคโรนา 2019 ได้มีที่อยู่อาศัยเป็นของตนเอง จัดทําผลิตภัณฑ์สินเชื่อ “HOME FOR MEDICAL” กรอบวงเงิน 1,000 ล้านบาท อัตราดอกเบี้ยคงที่ปีแรก 0.67% ต่อปี
ธนาคารอาคารสงเคราะห์ ขอมอบสิทธิพิเศษแทนคําขอบคุณกลุ่มบุคลากรทางการแพทย์ที่ปฏิบัติหน้าที่รักษาและป้องกันการแพร่ระบาดของไวรัสโคโรนา 2019 (COVID-19) ได้มีที่อยู่อาศัยเป็นของตนเอง จัดทําผลิตภัณฑ์สินเชื่อ “HOME FOR MEDICAL” กรอบวงเงิน 1,000 ล้านบาท อัตราดอกเบี้ยคงที่ปีแรก 0.67% ต่อปี ผ่อนนานสูงสุด 40 ปี!!! กรณีกู้ 1 ล้านบาท ผ่อนเริ่มต้นปีแรกเพียง 2,900 บาท/เดือน ยื่นคําขอกู้และทํานิติกรรมภายในวันที่ 30 ธันวาคม 2563
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มโอกาสให้กลุ่มบุคลากรทางการแพทย์ได้มีที่อยู่อาศัยเป็นของตนเองพร้อมสร้างขวัญกําลังใจในฐานะที่เป็นแกนหลักในการปฏิบัติหน้าที่อย่างหนักเพื่อรักษาและป้องกันการแพร่ระบาดของไวรัสโคโรนา 2019 (COVID-19) ในประเทศไทย มาอย่างต่อเนื่อง ธอส. ในฐานะสถาบันการเงินเฉพาะกิจของรัฐที่มีพันธกิจ “ทําให้คนไทยมีบ้าน” จึงได้จัดเตรียมวงเงิน 1,000 ล้านบาท จัดทําผลิตภัณฑ์ สินเชื่อ HOME FOR MEDICAL อัตราดอกเบี้ยปีที่ 1 เพียง 0.67% ต่อปี ปีที่ 2 อัตราดอกเบี้ย 3.50 % ต่อปี ปีที่ 3 อัตราดอกเบี้ย MRR – 2.65 (ปัจจุบันเท่ากับ 3.50%) ต่อปี และปีที่ 4 จนถึงตลอดอายุสัญญาเงินกู้ กรณีลูกค้าสวัสดิการ อัตราดอกเบี้ยเท่ากับ MRR–1.00% ต่อปี กรณีลูกค้ารายย่อยที่หน่วยงานทํา MOU กับ ธอส. อัตราดอกเบี้ยเท่ากับ MRR-0.75% ต่อปี กรณีรายย่อยทั่วไป อัตราดอกเบี้ยเท่ากับ MRR-0.50% ต่อปี กรณีซื้ออุปกรณ์ อัตราดอกเบี้ยเท่ากับ MRR (ปัจจุบันอัตราดอกเบี้ย MRR ธอส.เท่ากับ 6.150% ต่อปี) อัตราดอกเบี้ยเฉลี่ย 3 ปีแรกเพียง 2.55% เท่านั้น ให้กู้เพื่อซื้อ ปลูกสร้าง ต่อเติม ซ่อมแซม ไถ่ถอนจํานอง ซื้อที่ดินเปล่าที่เป็นทรัพย์ NPA ของ ธอส. ซื้ออุปกรณ์หรือสิ่งอํานวยความสะดวกที่เกี่ยวเนื่องกับที่อยู่อาศัยพร้อมกับเพื่อซื้อหรือไถ่ถอนจํานอง และกู้เพิ่มเพื่อปลูกสร้าง ต่อเติม ขยาย และซ่อมแซม ผ่อนชําระได้นานสูงสุด 40 ปี กรณีกู้ 1 ล้านบาท ผ่อนชําระเริ่มต้นปีแรกเพียงเดือนละ 2,900 บาทเท่านั้น
ทั้งนี้ ผู้กู้ต้องเป็นผู้ที่ประกอบอาชีพ แพทย์ พยาบาล เทคนิคการแพทย์ รังสีวิทยา เภสัชกร เจ้าหน้าที่สอบสวนโรค เจ้าหน้าที่ซักประวัติ พนักงานช่วยเหลือคนไข้ เจ้าหน้าที่เคลื่อนย้ายผู้ป่วย/เวรเปล พนักงานผู้ช่วยวิชาชีพ นักรังสีเทคนิค พนักงานล้างเครื่องมือแพทย์ เจ้าหน้าที่ประสานงานแปลภาษา เจ้าหน้าที่การเงินในสถานพยาบาล นักโภชนาการ นักกายภาพ เจ้าหน้าที่ห้องดับจิต นักจิตวิทยา เจ้าหน้าที่ประชาสัมพันธ์ เจ้าหน้าที่รับโทรศัพท์ พนักงานขับรถฉุกเฉินของสถานพยาบาล นักกิจกรรมบําบัด และตําแหน่งอื่น ๆ ที่เกี่ยวข้องด้านการแพทย์และสาธารณสุข และเปิดใช้บริการ Application : GHB ALL ได้ยื่นคําขอกู้และทํานิติกรรมได้แล้วตั้งแต่บัดนี้ถึงวันที่ 30 ธันวาคม 2563 สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-4 ข้อควรรู้ก่อนวิ่งออกกำลังกาย
วันพุธที่ 7 ตุลาคม 2563
4 ข้อควรรู้ก่อนวิ่งออกกําลังกาย
ควรรู้อะไรบ้างนะ
รัฐบาลไทย-ข่าวทำเนียบรัฐบาล-สธ.เดินหน้านโยบาย 30 บาทรักษาในหน่วยบริการปฐมภูมิทุกที่
วันพุธที่ 7 ตุลาคม 2563
สธ.เดินหน้านโยบาย 30 บาทรักษาในหน่วยบริการปฐมภูมิทุกที่
รองนายกรัฐมนตรีและรัฐมนตรีว่าการกระทรวงสาธารณสุข ประชุมผู้บริหารระดับสูงกระทรวงสาธารณสุขนัดแรกรับปีงบประมาณใหม่ มอบรางวัลเขตสุขภาพร่วมโครงการก้าวท้าใจ Season 2 และใบประกาศเกียรติคุณโครงการเทคนิคการแพทย์อาสาค้นหาผู้ป่วยโควิด 19 เชิงรุก ห่วงพื้นที่
รองนายกรัฐมนตรีและรัฐมนตรีว่าการกระทรวงสาธารณสุข ประชุมผู้บริหารระดับสูงกระทรวงสาธารณสุขนัดแรกรับปีงบประมาณใหม่ มอบรางวัลเขตสุขภาพร่วมโครงการก้าวท้าใจ Season 2 และใบประกาศเกียรติคุณโครงการเทคนิคการแพทย์อาสาค้นหาผู้ป่วยโควิด 19 เชิงรุก ห่วงพื้นที่ชายแดนให้เข้มเฝ้าระวังการลักลอบเข้าเมือง ย้ํารัฐบาลสนับสนุนการพัฒนาและจัดหาวัคซีนโควิด 19 ให้คนไทยเข้าถึง เดินหน้านโยบาย 30 บาทรักษาได้ที่หน่วยบริการปฐมภูมิทุกที่
วันนี้ (7 ตุลาคม 2563) ที่กระทรวงสาธารณสุข จังหวัดนนทบุรี แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ภายหลังการประชุมผู้บริหารระดับสูงกระทรวงสาธารณสุข ครั้งที่ 1/2564 ว่า ในที่ประชุมนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบโล่เชิดชูเกียรติให้แก่เขตสุขภาพที่ร่วมขับเคลื่อนโครงการก้าวท้าใจ Season 2 ต้านภัยโควิด 19 โดยเขตสุขภาพที่ 10 มีผู้เข้าร่วมโครงการมากที่สุด จํานวน 108,041 คนและมอบใบประกาศเกียรติคุณโครงการเทคนิคการแพทย์อาสาค้นหาผู้ป่วยโควิด 19 เชิงรุก จํานวน 93 คน พร้อมกันนี้ยังได้แสดงความยินดีกับปลัดกระทรวงสาธารณสุข อธิบดีและผู้บริหารที่ได้รับตําแหน่งใหม่ โดยย้ําถึงภารกิจสําคัญ คือ การพัฒนาการดําเนินงานด้านสาธารณสุข เพื่อสนองพระราชดําริ และโครงการเฉลิมพระเกียรติพระบรมวงศานุวงศ์ทุกพระองค์ รวมทั้งให้จัดเตรียมแผนการดําเนินงานให้สอดคล้องกับนโยบายสําคัญของกระทรวงสาธารณสุข ประจําปีงบประมาณ 2564
สําหรับการดําเนินงานโรคโควิด 19 นายอนุทินมีความห่วงใยพื้นที่ชายแดน ได้ขอให้ผู้ตรวจราชการกระทรวงสาธารณสุขกํากับดูแลเรื่องการเฝ้าระวังการลักลอบเข้าเมืองผิดกฎหมาย และเน้นย้ําถึงการเร่งรัดการเข้าถึงวัคซีนโควิด 19 ให้แก่ประชาชน โดยยืนยันว่า รัฐบาลสนับสนุนการพัฒนาและจัดหาวัคซีนป้องกันโรคโควิด 19 ส่วนการชุมนุมทางการเมืองในวันที่ 14 ตุลาคม 2563 ได้มอบหมายกรมการแพทย์เป็นแกนหลักดําเนินการจัดตั้งหน่วยบริการ การคัดกรอง จัดหาหน้ากากอนามัย และเจลแอลกอฮอล์รองรับสถานการณ์ ลดความเสี่ยงโรคโควิด 19 นอกจากนี้ ขอให้ทุกหน่วยงานเร่งรัดการใช้งบประมาณปี 2564 เพื่อช่วยกระตุ้นเศรษฐกิจ
แพทย์หญิงพรรณประภากล่าวต่อว่า สําหรับนโยบาย 30 บาทรักษาทุกที่นั้น ที่ประชุมคณะกรรมการหลักประกันสุขภาพแห่งชาติ หรือบอร์ด สปสช. เมื่อวันที่ 5 ตุลาคมที่ผ่านมา ได้เห็นชอบข้อเสนอยกระดับระบบหลักประกันสุขภาพ 4 เรื่อง คือ ให้ประชาชนที่เจ็บป่วยเข้ารับบริการกับหมอประจําครอบครัวในหน่วยบริการปฐมภูมิทุกที่ที่อยู่ในระบบบัตรทอง โดยนําร่องในกรุงเทพมหานคร ปริมณฑล และเขตสุขภาพที่มีศักยภาพ ผู้ป่วยในที่ต้องนอนโรงพยาบาลต่อเนื่อง ไม่ต้องกลับไปรับใบส่งตัวเมื่อใบส่งตัวครบกําหนด ผู้ป่วยโรคมะเร็งสามารถเข้ารับการรักษาได้ทุกที่ที่อยู่ในระบบบัตรทองและมีศักยภาพในการรักษา และประชาชนสามารถย้ายสิทธิบัตรทองได้ทันที โดยไม่ต้องรอ 15 วัน ที่จะเริ่มพร้อมกันทั่วประเทศวันที่ 1 มกราคม 2564 รวมทั้งมติคณะรัฐมนตรีเมื่อวันที่ 6 ตุลาคม 2564 ยังเห็นชอบยุทธศาสตร์การจัดตั้งเครือข่ายศูนย์ความเป็นเลิศทางการแพทย์ สถาบันทางการแพทย์ และสถาบันการศึกษาต่าง ๆ ในภาพรวมของประเทศในระยะยาว (5-10ปี) หรือ Excellence Center วงเงินรวม 62,622,817,100 บาท
************************************ 7 ตุลาคม 2563
รัฐบาลไทย-อร่อย สะอาด แบบ NEW NORMAL
วันพุธที่ 7 ตุลาคม 2563
อร่อย สะอาด แบบ NEW NORMAL
สะอาด ปลอดภัย ทั้งผู้เสิร์ฟ และผู้ปรุง
ระหว่างการเตรียม ปรุงอาหาร
-ทําบนโต๊ะที่ยกสูงจากพื้นอย่างน้อย 60 ซม.
-ล้างอาหารดิบก่อนปรุง และปรุงให้สุกอย่างทั่วถึง
-สวมหน้ากากผ้า หรือหน้ากากอนามัย
-ถ้าชิมอาหารต้องตักใส่ถ้วยหรือช้อนชิม
เตรียมก่อนปรุง
-สวมเสื้อมีแขน ใส่ผ้ากันเปื้อนและหมวก
-ล้างมือให้สะอาดก่อนปรุงอาหารทุกครั้ง
-ตัดเล็บให้สั้น ไม่ทาเล็บ
-ถ้ามีบาดแผลต้องรีบรักษา และปิดพลาสเตอร์ให้มิดชิด
รัฐบาลไทย-ข่าวทำเนียบรัฐบาล-รมว.พม. รับข้อเสนอเครือข่ายเยาวชนฯ พร้อมเร่งแก้ปัญหาพนันออนไลน์
วันพุธที่ 7 ตุลาคม 2563
รมว.พม. รับข้อเสนอเครือข่ายเยาวชนฯ พร้อมเร่งแก้ปัญหาพนันออนไลน์
รมว.พม. รับข้อเสนอเครือข่ายเยาวชนฯ พร้อมเร่งแก้ปัญหาพนันออนไลน์
วันที่ 6 ต.ค. 63 เวลา 14.00 น. ที่ห้องประชุมชั้น 9 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้ตัวแทนเครือข่ายเยาวชนลดปัจจัยเสี่ยง จํานวน 50 คน เข้าพบ เพื่อนําเสนอสถานการณ์ของปัญหาการพนันออนไลน์และหารือถึงแนวทางการแก้ไขปัญหาและลดผลกระทบจากการพนันออนไลน์
นายจุติ กล่าวว่า วันนี้ เครือข่ายเยาวชนลดปัจจัยเสี่ยงได้มีการยื่นข้อเสนอต่างๆ เพื่อเป็นแนวทางการแก้ไขปัญหาและผลกระทบจากพนันออนไลน์ ดังนี้ 1. ขอให้ปรับปรุงแก้ไขกฎหมาย พ.ร.บ. การพนัน พ.ศ. 2478 แก้ไขเพิ่มเติม พ.ศ. 2505 ให้มีบทลงโทษที่รุนแรงรวมถึงกฎหมายอื่นๆ ที่เกี่ยวข้อง 2. สร้างกลไกจัดการที่ดีและเข้มแข็ง โดยรัฐบาลกํากับดูแลหน่วยงานที่เกี่ยวข้องอย่างจริงจัง มีแผนงานตัวชี้วัด รวมถึงการปฎิบัติงานที่ชัดเจน และมีการจัยัยเสี่ยงเสี่ยงสรุปรายงานผลการดําเนินงานของแต่ละหน่วยงานอย่างเป็นรูปธรรม มีคณะกรรมการกํากับติดตามและประเมินผลที่มาจากทุกภาคส่วน นอกจากนี้ ยังขอให้กระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักในการป้องกันเด็กและเยาวชนจากการพนันออนไลน์ โดยเป็นศูนย์กลางการประสานความร่วมมือกับหน่วยงานทุกภาคส่วนที่เกี่ยวข้อง ส่งเสริมให้เครือข่ายเยาวชนจัดกิจกรรมรณรงค์ลดปัญหาและผลกระทบจากการพนันออนไลน์ รวมถึงกิจกรรมแลกเปลี่ยนเรียนรู้ และสร้างการรู้เท่าทันในกลุ่มเด็กและเยาวชนด้วยกันเอง รวมทั้งพัฒนาระบบให้ความช่วยเหลือเยียวยาจิตใจ ให้คําปรึกษาแนะนําแก่ผู้ได้รับผลกระทบจากการพนันออนไลน์ได้อย่างรวดเร็วและมีประสิทธิภาพ
นายจุติ กล่าวเพิ่มเติมว่า สําหรับการดําเนินภารกิจของกระทรวง พม. ตามข้อเสนอของเครือข่ายเยาวชนลดปัจจัยเสี่ยง ตนได้สั่งการให้กรมกิจการเด็กและเยาวชน (ดย.) จัดตั้งคณะทํางานจากกระทรวง พม. และขอความร่วมมือภาคีเครือข่ายที่เกี่ยวข้องเข้าร่วม เพื่อขับเคลื่อนการป้องกันและแก้ไขปัญหาการพนันออนไลน์ อีกทั้งขอความร่วมมือหน่วยงานที่เกี่ยวข้อง อาทิ สํานักงานคณะกรรมการกฤษฎีกา ร่วมอบรมให้ความรู้แก่เครือข่ายเยาวชนฯ เก่ี่ยวกับกฎหมายที่เกี่ยวข้องกับขั้นตอนการแก้ไขกฎหมายตามกระบวนการนิติบัญญัติ นอกจากนี้ กระทรวง พม. จะจัดอบรมให้ความรู้ด้านจิตวิทยาแก่เครือข่ายเยาวชนฯ เพื่อนําไปช่วยให้คําปรึกษาแนะนําและเยียวยาแก่ผู้ที่ได้รับผลกระทบจากการพนันออนไลน์ ซึ่งต่อไป จะมีการใช้แอปพลิเคชั่นในการจัดตั้งกลุ่มให้คําปรึกษาแนะนําในเรื่องดังกล่าว โดยจะไม่มีการเปิดเผยข้อมูลของผู้ใช้บริการ
รัฐบาลไทย-ข่าวทำเนียบรัฐบาล-นโยบายเร่งด่วน การแก้ไขปัญหายาเสพติดและสร้างความสงบสุขในพื้นที่ชายแดนใต้
วันพุธที่ 7 ตุลาคม 2563
นโยบายเร่งด่วน การแก้ไขปัญหายาเสพติดและสร้างความสงบสุขในพื้นที่ชายแดนใต้
วันพุธที่ 7 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ตลอดระยะเวลา 1 ปี ที่ผ่านมา รัฐบาลดําเนินการแก้ไขปัญหายาเสพติดและสร้างความสงบสุขในพื้นที่ชายแดนใต้ ด้วยการบังคับใช้กฎหมายอย่างเคร่งครัด ขับเคลื่อนการป้องกันและปราบปรามยาเสพติด ด้วยความร่วมมือระหว่างประเทศ ยกร่างกฎหมายเพื่อเพิ่มประสิทธิภาพมาตรการยึดทรัพย์สินเครือข่ายยาเสพติด นอกจากนี้ ยังขับเคลื่อนศูนย์พัฒนาการเรียนการสอนภาษาไทยจังหวัดชายแดนภาคใต้ พัฒนาฝีมือแรงงานตอบสนองความต้องการสําหรับการลงทุนในพื้นที่ของภาคเอกชน รวมถึงอํานวยความยุติธรรมและเยียวยาผู้ได้รับผลกระทบจากเหตุความไม่สงบ ขับเคลื่อนงานตามมาตรการด้านสตรี ส่งเสริมสันติภาพและความมั่นคง จัดทําสื่อให้ความรู้เพื่อดูแลตนเองและครอบครัวต่อการป้องกันโรคระบาด ตามหลักศาสนาอิสลาม เป็นต้น
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“สุริยะ” เดินหน้าเยียวยาผู้ประกอบการกระทบโควิด เว้นค่าธรรมเนียมใบอนุญาต มอก. กว่า 10,000 ราย เริ่ม 10 ตุลาคม 2563 นี้
วันพุธที่ 7 ตุลาคม 2563
“สุริยะ” เดินหน้าเยียวยาผู้ประกอบการกระทบโควิด เว้นค่าธรรมเนียมใบอนุญาต มอก. กว่า 10,000 ราย เริ่ม 10 ตุลาคม 2563 นี้
​กระทรวงอุตสาหกรรม เร่งให้ความช่วยเหลือผู้ประกอบการที่ได้รับผลกระทบจากโควิด  หลัง ครม. เห็นชอบมาตรการเยียวยายกเว้นค่าธรรมเนียมต่างๆ ของ สมอ. เริ่ม 10 ตุลาคม 2563 นี้ ถึงวันที่ 30 เมษายน 2564
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้มอบหมายให้ สมอ. เสนอมาตรการเยียวยาผู้ประกอบการที่ได้รับผลกระทบจากโควิด 19 โดยให้ยกเว้นค่าธรรมเนียมใบอนุญาต มอก. และค่าธรรมเนียมใบรับรองระบบงาน ISO เพื่อให้ความช่วยเหลือผู้ประกอบการกว่า 10,000 ราย รวมมูลค่ากว่า 110 ล้านบาท ซึ่ง ครม. ได้เห็นชอบเมื่อวันที่ 21 กรกฎาคม 2563 ที่ผ่านมา โดยจะมีผลบังคับใช้ตั้งแต่วันที่ 10 ตุลาคม 2563 นี้ จนถึงวันที่ 30 เมษายน 2564 ซึ่งการดําเนินการดังกล่าวจะเป็นการลดภาระค่าใช้จ่ายของผู้ประกอบการ เพื่อบรรเทาความเดือดร้อนจากโควิด 19 และการชะลอตัวของภาคเศรษฐกิจอุตสาหกรรมในประเทศ
ด้าน นายวันชัย พนมชัย เลขาธิการ สมอ. กล่าวเพิ่มเติมว่า “สมอ. จะดําเนินการอย่างเร่งด่วน เพื่อให้ความช่วยเหลือผู้ประกอบการที่ได้รับผลกระทบ ซึ่งคาดว่าจะสามารถฟื้นฟูเศรษฐกิจให้เข้าสู่สภาวะปกติได้ในไม่ช้า ทั้งนี้ มาตรการดังกล่าวจะดําเนินการยกเว้นจนถึงวันที่ 30 เมษายน 2564 จึงขอเชิญชวนผู้ประกอบการให้มาติดต่อขอรับบริการได้ตั้งแต่บัดนี้เป็นต้นไป โดยผู้ประกอบการสามารถยื่นขอใบอนุญาต มอก. ทางออนไลน์ ได้ตลอด 24 ชั่วโมง ผ่านระบบเครือข่ายอินเตอร์เน็ตที่ www.tisi.go.th ทั้งการยื่นขอใบอนุญาต มอก. ผ่านระบบ e-License ที่ผู้ประกอบการสามารถยื่นขอได้ทุกมาตรฐาน ซึ่งผลทดสอบผลิตภัณฑ์และผลตรวจโรงงานจะถูกส่งตรงจากห้อง LAB และหน่วยงาน Outsource ผ่านเครือข่ายอินเตอร์เน็ต โดยผู้ประกอบการไม่ต้องมีภาระเรื่องเอกสารดังกล่าวอีกต่อไป”
นอกจากนี้ สมอ. ยังอํานวยความสะดวกให้ผู้ประกอบการและประชาชนภายใต้สถานการณ์โควิด โดยสามารถชําระค่าบริการและค่าธรรมเนียมงานบริการด้านอื่นๆ ได้อย่างสะดวก ง่ายดาย และรวดเร็วมากยิ่งขึ้น ผ่านระบบอิเล็กทรอนิกส์ หรือ e-Payment สําหรับการตรวจติดตามผลผู้ได้รับใบอนุญาต มอก. เป็นการตรวจติดตามผ่านระบบ e-Surveillance เพื่ออํานวยความสะดวกให้ผู้ประกอบการ และเพิ่มประสิทธิภาพในการปฏิบัติงานของ สมอ. ให้มากยิ่งขึ้น ด้านการรับรองระบบงาน ISO สมอ. ได้นําระบบอิเล็กทรอนิกส์ e-Accreditation มาใช้ตั้งแต่การยื่นคําขอ การประสานงาน การตรวจประเมินทางไกล (Remote assessment) และการรับรองตนเอง (Self declaration) แทนการออกไปตรวจประเมินสถานที่จริง โดยผู้ตรวจประเมินจะประสานงานการตรวจประเมินทางออนไลน์ผ่านระบบเครือข่ายอินเตอร์เน็ต และแอปพลิเคชั่นต่างๆ บนเว็บไซต์ และสมาร์ทโฟน เป็นต้น ซึ่งการดําเนินการเหล่านี้ เป็นไปตามนโยบายรัฐบาลตามมาตรการเยียวยาผู้ประกอบการที่ได้รับผลกระทบจากโควิด 19” เลขาธิการ สมอ. กล่าวทิ้งท้าย
----- 6 ตุลาคม 2563 -----
รัฐบาลไทย-ข่าวทำเนียบรัฐบาล-รมช.มนัญญา เป็นประธานเปิดโครงการสัมมนา “อบรมสัมมนาหน่วยรับรองฮาลาลทั่วราชอาณาจักร ประจำปี 2564"
วันพุธที่ 7 ตุลาคม 2563
รมช.มนัญญา เป็นประธานเปิดโครงการสัมมนา “อบรมสัมมนาหน่วยรับรองฮาลาลทั่วราชอาณาจักร ประจําปี 2564"
รมช.มนัญญา เป็นประธานเปิดโครงการสัมมนา “อบรมสัมมนาหน่วยรับรองฮาลาลทั่วราชอาณาจักร ประจําปี 2564" พัฒนาระบบการรับรองฮาลาลไทยสู่ระดับสากล
รมช.มนัญญา เป็นประธานเปิดโครงการสัมมนา “อบรมสัมมนาหน่วยรับรองฮาลาลทั่วราชอาณาจักร ประจําปี 2564" พัฒนาระบบการรับรองฮาลาลไทยสู่ระดับสากล
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานในพิธีเปิดโครงการสัมมนา “อบรมสัมมนาหน่วยรับรองฮาลาลทั่วราชอาณาจักร ประจําปี 2564” ณ ภัตตาคารสินธร ถนนศรีนครินทร์ เขตบางกะปิ กรุงเทพมหานคร ว่า ภาพรวมอุตสาหกรรมฮาลาลของประเทศไทย มีบทบาทสําคัญอย่างยิ่งต่ออุตสาหกรรมฮาลาลโลก เนื่องจากประเทศไทยมีศักยภาพหลายด้าน ทําให้เกิดความเชื่อมั่นต่ออุตสาหกรรมฮาลาลของประเทศที่มีความโดดเด่นและเป็นรูปธรรมชัดเจน ซึ่งประเทศไทยมีวัตถุดิบพื้นฐานโดยเฉพาะภาคการเกษตร เช่น ผัก ผลไม้ ปศุสัตว์ เป็นต้น มีการรับรองฮาลาลอย่างมีระบบมาตรฐานการบริหารองค์กรศาสนาอิสลาม ภายใต้พระราชบัญญัติการบริหารองค์กรศาสนาอิสลาม พ.ศ. 2540 ทําให้ฮาลาลของประเทศไทยได้รับความเชื่อมั่นจากประชาคมโลกด้วยการรับรองฮาลาลตามศาสนบัญญัติแห่งศาสนาอิสลาม
รมช.มนัญญา กล่าวว่า ปัจจุบันประชาคมโลกโดยเฉพาะอย่างยิ่งประชากรมุสลิม มีความต้องการและตระหนักถึงหลักการแห่งศาสนาอิสลามในการอุปโภคบริโภคสิ่งที่ฮาลาลและปลอดภัย มาตรฐานฮาลาลเป็นมาตรฐานที่มาจากหลักการแห่งศาสนาอิสลาม และประเทศไทยมีมาตรฐานฮาลาลเป็นที่ยอมรับของประชาคมมุสลิมโลก มีการรับรองฮาลาลมากกว่า 150,000 ผลิตภัณฑ์ ด้วยความร่วมมือของหน่วยตรวจรับรองฮาลาลทั้ง 40 จังหวัดทั่วประเทศ กระทรวงเกษตรและสหกรณ์ จะเป็นอีกหนึ่งพลังขับเคลื่อนอุตสาหกรรมฮาลาลของประเทศไทย ด้านความร่วมมือขององค์กรศาสนา กับภาครัฐและภาคเอกชน เพื่อเสริมสร้างความเข้มแข็งและความมั่นคงด้านอุตสาหกรรมฮาลาลของประเทศไทยต่อไป
ทั้งนี้ การจัดทําโครงการ “อบรมสัมมนาหน่วยรับรองทั่วราชอาณาจักร” มีวัตถุประสงค์เพื่อส่งเสริมพัฒนาศักยภาพหน่วยรับรองฮาลาลทั่วราชอาณาจักร ให้มีความรู้ความเข้าใจในบทบาทหน้าที่และมาตรฐานการรับรองฮาลาลให้องค์กรภาครัฐและภาคเอกชน ตลอดจนประชาคมโลกได้เข้าใจบทบาทหน้าที่ขององค์กรรับรองฮาลาลของประเทศไทย ภายใต้พระราชบัญญัติการบริหารองค์กรศาสนาอิสลาม พ.ศ. 2540 ได้รับความร่วมมือจากคณะกรรมการกลางอิสลามแห่งประเทศไทย ประธานกรรมการอิสลามประจําจังหวัด ประธานฝ่ายฮาลาลทั้ง 40 จังหวัด คณะตรวจ/ที่ปรึกษาประจําสถานประกอบการส่วนกลาง จํานวน 350 ท่าน
รัฐบาลไทย-ข่าวทำเนียบรัฐบาล-คลังแจงรัฐบาลออกมาตรการดูแล SMEs ครอบคลุมทุกกลุ่ม
วันพุธที่ 7 ตุลาคม 2563
คลังแจงรัฐบาลออกมาตรการดูแล SMEs ครอบคลุมทุกกลุ่ม
นายอรรถพล  อรรถวรเดช  รองผู้อํานวยการสํานักงานเศรษฐกิจการคลัง รักษาราชการแทนผู้อํานวยการสํานักงานเศรษฐกิจการคลัง ชี้แจงรัฐบาลได้ออกมาตรการดูแลช่วยเหลือ SMEs ครอบคลุมทุกกลุ่ม
วันนี้ (7 ต.ค.63) นายอรรถพล อรรถวรเดช รองผู้อํานวยการสํานักงานเศรษฐกิจการคลัง รักษาราชการแทนผู้อํานวยการสํานักงานเศรษฐกิจการคลัง ได้ชี้แจงกรณีมีกระแสข่าวในสื่อโซเชียลมีเดียเกี่ยวกับ ข้อเรียกร้องให้รัฐบาลดูแล SMEs กว่า 90% เข้าไม่ถึงมาตรการช่วยเหลือของรัฐบาลว่า รัฐบาลให้ความสําคัญและมีมาตรการด้านการเงินเพื่อให้ความช่วยเหลือแก่ SMEs อย่างต่อเนื่อง ดังนี้
1.พ.ร.ก.Soft Loan ของ ธปท. โดย ธปท.ให้สถาบันการเงินกู้ยืมในอัตรา 0.01% ต่อปี เพื่อให้สถาบันการเงินปล่อยกู้ให้แก่ SMEs และการพักชําระหนี้เงินต้นและดอกเบี้ยให้กับ SMEs เป็นระยะเวลา 6 เดือน
2.โครงการค้ําประกันสินเชื่อ PGS Soft Loan พลัส โดย บสย.ค้ําประกันสินเชื่อให้กับ SMEs ที่มีคุณสมบัติตาม พ.ร.ก.Soft Loan คิดอัตราค่าธรรมเนียม 1.75% ต่อปี ระยะเวลาค้ําประกัน 8 ปี
3.มาตรการช่วยเหลือผ่านสถาบันการเงินเฉพาะกิจ อาทิ โครงการสินเชื่อดอกเบี้ยต่ํา โดยธนาคารออมสิน โครงการสินเชื่อ Extra Cash โดยธนาคารพัฒนาวิสาหกิจขนาดกลางฯ เป็นต้น
4. โครงการช่วยเหลือ SMEs รายย่อยผ่านกองทุน สสว. โดยให้สินเชื่อแก่ SMEs ทั่วไป รวมถึงธุรกิจท่องเที่ยว ดอกเบี้ย 1% ต่อปี ระยะเวลากู้ 7 ปี ปลอดชําระเงินต้น 1 ปี
ทั้งนี้ กระทรวงการคลังได้ร่วมกับสมาคมสถาบันการเงินของรัฐ จัดทําเว็บไซต์ www.เราไม่ทิ้งกัน-ด้านการเงิน.com และ ธปท. ได้จัดทําเว็บไซต์ www.bot.or.th/covid19 เพื่อรวบรวมมาตรการด้านการเงินของสถาบันการเงินในการให้ความช่วยเหลือฯ ซึ่งจะอํานวยความสะดวกให้ประชาชนและผู้ประกอบการเข้าถึงข้อมูลและมาตรการช่วยเหลือดังกล่าวได้รวดเร็วขึ้น อย่างไรก็ตาม กระทรวงการคลัง ติดตามสถานการณ์อย่างใกล้ชิด ตลอดจนแก้ไขปัญหาข้อติดขัดในการดําเนินมาตรการต่างๆ และพร้อมที่จะออกมาตรการที่เหมาะสมมาดูแลเศรษฐกิจไทยได้อย่างทันการณ์ต่อไป
-----------------------
รัฐบาลไทย-ข่าวทำเนียบรัฐบาล-การประชุมเตรียมความพร้อมการตรวจราชการและการติดตามความคืบหน้าการขับเคลื่อนไทยไปด้วยกัน ณ จังหวัดมุกดาหาร อุดรธานี และหนองคาย
วันพุธที่ 7 ตุลาคม 2563
การประชุมเตรียมความพร้อมการตรวจราชการและการติดตามความคืบหน้าการขับเคลื่อนไทยไปด้วยกัน ณ จังหวัดมุกดาหาร อุดรธานี และหนองคาย
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานการประชุมเตรียมความพร้อมการตรวจราชการและการติดตามความคืบหน้าการขับเคลื่อนไทยไปด้วยกัน   ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
วันนี้ (7 ตุลาคม 2563) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานการประชุมเตรียมความพร้อมการตรวจราชการและการติดตามความคืบหน้าการขับเคลื่อนไทยไปด้วยกัน ณ จังหวัดมุกดาหาร อุดรธานี และหนองคาย โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสง นายบรรจง สุกรีฑา ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และผู้ที่เกี่ยวข้อง ร่วมประชุม ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-เชื้อไวรัสโควิด-19 ขับออกมาทางลำคอได้มากแค่ไหน ??
วันพุธที่ 7 ตุลาคม 2563
เชื้อไวรัสโควิด-19 ขับออกมาทางลําคอได้มากแค่ไหน ??
ไวรัสโควิด-19 ออกมาทางลําคอได้มากแค่ไหน ??
Q : เชื้อไวรัสโควิด-19 ขับออกมาทางลําคอได้มากแค่ไหน ??
A : ประมาณ 60%
รัฐบาลไทย-ข่าวทำเนียบรัฐบาล-รับสมัครโครงการ 1 ตำบล 1 กลุ่มเกษตรทฤษฎีใหม่ รอบที่ 1 และ 2
วันพุธที่ 7 ตุลาคม 2563
รับสมัครโครงการ 1 ตําบล 1 กลุ่มเกษตรทฤษฎีใหม่ รอบที่ 1 และ 2
กระทรวงเกษตรฯ เผยผลการรับสมัครโครงการ 1 ตําบล 1 กลุ่มเกษตรทฤษฎีใหม่ รอบที่ 1 และ 2 พร้อมเตรียมเปิดรับสมัครรอบที่ 3 โครงการฯ 8 - 22 ตุลาคมนี้
นายทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารโครงการ 1 ตําบล 1 กลุ่มเกษตรทฤษฎีใหม่ ครั้งที่ 5/2563 ณ กระทรวงเกษตรและสหกรณ์ ว่า ตามที่กระทรวงเกษตรและสหกรณ์ ได้จัดทําโครงการ 1 ตําบล 1 กลุ่มเกษตรทฤษฎีใหม่ โดยน้อมนําหลักปรัชญาของเศรษฐกิจพอเพียงและเกษตรทฤษฎีใหม่ มาเป็นแนวทางในการดําเนินงานโครงการ เพื่อช่วยเหลือเกษตรกรที่ได้รับผลกระทบจากสถานการณ์การแพร่ระบาดของโรคไวรัสโคโรนา 2019 บรรเทาปัญหาการว่างงาน ลดปัญหาการเคลื่อนย้ายแรงงานภาคการเกษตรกรรมไปสู่ภาคอื่น ๆ และสร้างความเข้มแข็งให้ชุมชนในท้องถิ่นให้มีความมั่นคงในการเป็นแหล่งผลิตอาหาร มีทางเลือก มีอาหาร มีอาชีพ มีความอุดมสมบูรณ์ มีความอบอุ่นจากครอบครัว แล้วความสุขตามวิถีชีวิตพอเพียงก็จะเกิดขึ้นกับชุมชน ซึ่งเป็นศาสตร์ที่เป็นทางรอดของเกษตรกรไทย เพื่อมุ่งสู่ระบบเกษตรกรรมยั่งยืน ทั้งนี้ โครงการดังกล่าว นอกจากจะช่วยฟื้นฟู เศรษฐกิจในระยะสั้นแล้ว ยังช่วยสร้างความแข็งแกร่งให้กับเศรษฐกิจไทยในระยะยาว เกษตรกรสามารถเลี้ยง ตนเองและสร้างรายได้ให้กับครอบครัวได้อย่างพอเพียงและยั่งยืน โดยกําหนดเป้าหมายผู้เข้าร่วมโครงการทั้งหมด 96,216 ราย แบ่งเป็นเป้าหมายเกษตรกร 64,144 ราย เป้าหมายการจ้างงานเกษตรกร 32,072 ราย ครอบคลุมพื้นที่ 4,009 ตําบล 75 จังหวัด
โดยในวันนี้ ที่ประชุมมีมติขยายเวลารับสมัครเกษตรกรเข้าร่วมร่วมโครงการ 1 ตําบล 1 กลุ่มเกษตรทฤษฎีใหม่ รอบที 3 รวมถึงยังได้มีมติพิจารณาปรับปรุงคุณสมบัติในการรับสมัครเกษตรกรและการจ้างงานระดับตําบลให้มีการผ่อนปรนในเรื่องของหลักเกณฑ์ต่าง ๆ ลงจากในรอบที่ 1 และ 2 โดยสามารถศึกษารายละเอียดได้ที่ http://ntag.moac.go.th และกระทรวงเกษตรฯ และจะเริ่มรับสมัครในรอบที่ 3 ตั้งแต่วันที่ 8 - 22 ตุลาคม 2563 สําหรับเกษตรกรที่มีความสนใจเข้าร่วมโครงการ สามารถสมัครได้ด้วยตนเองผ่านระบบออนไลน์ http://ntag.moac.go.th ยื่นใบสมัครด้วยตนเองได้ที่เจ้าหน้าที่เกษตรตําบล หรือที่สํานักงานเกษตรอําเภอในพื้นที่
ขณะที่การรับสมัครเกษตรกรเข้าร่วมโครงการในรอบที่ 1 และ 2 ได้ปิดรับสมัครลงแล้ว สรุปผลการสมัครเข้าร่วมโครงการฯ ในรอบที่ 1 เกษตรกร 20,357 คน ผู้จ้างงาน 25,137 คน และรอบที่ 2 เกษตรกร 13,143 คน ผู้จ้างงาน 6,477 คน รวมทั้ง 2 รอบ มีจํานวนผู้สมัครทั้งหมด 65,114 คน แบ่งเป็น เกษตรกร 33,500 คน ผู้จ้างงาน 31,614 คน ซึ่งขณะนี้คณะกรรมการขับเคลื่อนโครงการฯ ระดับจังหวัด อยู่ระหว่างเร่งพิจารณาคุณสมบัติของผู้สมัคร โดยคาดว่าจะเริ่มขับเคลื่อนโครงการและเริ่มจ้างงานได้ภายในวันที่ 30 ตุลาคมนี้
รัฐบาลไทย-ข่าวทำเนียบรัฐบาล-กรมสรรพากรเปิดตัว e-Stamp Duty ทำธุรกรรม 5 ประเภท ไม่ต้องติดอากรแสตมป์แบบเดิม
วันพุธที่ 7 ตุลาคม 2563
กรมสรรพากรเปิดตัว e-Stamp Duty ทําธุรกรรม 5 ประเภท ไม่ต้องติดอากรแสตมป์แบบเดิม
กรมสรรพากรยกระดับบริการจัดทําระบบการชําระอากรแสตมป์เป็นตัวเงินสําหรับตราสารอิเล็กทรอนิกส์ อ.ส.9 หรือ e-Stamp Duty รองรับการทําธุรกรรม 5 ตราสารอย่างเต็มรูปแบบ เพิ่มความสะดวก ลดขั้นตอนการจัดทําเอกสารด้วยกระดาษ ประหยัดการเดินทางให้กับผู้ประกอบธุรกิจ
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกรมสรรพากร เปิดเผยว่า “กรมสรรพากรได้ผลักดันกระบวนการทํางานโดยใช้ Digital มากขึ้น โดยเปิดกว้างการให้บริการผ่านระบบ Open API เพื่อให้เข้าถึงบริการที่รวดเร็วและอํานวยความสะดวกให้กับประชาชนอย่างทั่วถึง ระบบขอเสียอากรแสตมป์เป็นตัวเงินสําหรับตราสารอิเล็กทรอนิกส์ อ.ส.9 หรือ e-Stamp Duty ถือเป็นระบบที่ช่วยให้การชําระอากรแสตมป์เป็นเรื่องง่าย ลดปัญหาความยุ่งยากในการเดินทางไปชําระอากรแสตมป์ และการคํานวณอากรแสตมป์ผิดพลาด เพิ่มความมั่นใจให้กับผู้ใช้บริการได้มากขึ้น
ผู้มีหน้าที่เสียอากรที่ประสงค์จะนําตราสารที่สามารถชําระอากรเป็นตัวเงินผ่านระบบเครือข่ายอินเทอร์เน็ต สามารถยื่นคําขอผ่านระบบเครือข่ายอินเทอร์เน็ตและชําระค่าอากร ก่อนกระทําตราสารหรือภายใน 15 วัน นับแต่วันถัดจากวันกระทําตราสารโดยไม่เว้นวันหยุดราชการ และชําระเงินค่าอากรโดยโอนเงินเข้าบัญชีเงินฝากธนาคารของกรมสรรพากรผ่านระบบอิเล็กทรอนิกส์ (Electronic Payment) ทั้งนี้ ต้องเป็นตราสารที่จัดทําขึ้นตั้งแต่วันที่ 29 กันยายน 2563 ถึงวันที่ 31 ธันวาคม 2563 ประกอบด้วยตราสาร ๕ ลักษณะ ได้แก่
1. จ้างทําของ
2. กู้ยืมเงินหรือการตกลงให้เบิกเงินเกินบัญชีจากธนาคาร
3. ใบมอบอํานาจ
4. ใบมอบฉันทะสําหรับให้ลงมติในที่ประชุมของบริษัท
5. ค้ําประกัน
สําหรับการยื่นขอเสียอากรเป็นตัวเงิน ตาม “แบบขอเสียอากรแสตมป์เป็นตัวเงินสําหรับตราสารอิเล็กทรอนิกส์” (อ.ส.9) โดยผ่านทางเว็บไซต์กรมสรรพากร ที่ www.rd.go.th > e – Filing > ระบบขอเสียอากรแสตมป์ เป็นตัวเงินสําหรับตราสารอิเล็กทรอนิกส์ นอกจากนี้ ยังสามารถยื่นผ่านทาง Application Programming Interface (API) ของกรมสรรพากร ซึ่งระบบขอเสียอากรแสตมป์เป็นตัวเงินสําหรับตราสารอิเล็กทรอนิกส์จะเปิดให้บริการเฉพาะการขอเสียอากรฉบับปกติภายในกําหนดเวลา หากต้องการขอเสียอากรแสตมป์เป็นตัวเงินสําหรับตราสารที่เกินกําหนดเวลาหรือยื่นแบบเพิ่มเติม ต้องยื่นด้วยแบบ อ.ส.4, อ.ส.4ข ณ สํานักงานสรรพากรพื้นที่สาขา”
โฆษกกรมสรรพากร กล่าวเพิ่มเติมว่า “เมื่อผู้ยื่นขอเสียอากรด้วย e – Stamp Duty โอนเงินค่าอากรเข้าบัญชีเงินฝากธนาคารของกรมสรรพากรแล้ว เมื่อกรมสรรพากรได้ออกรหัสรับรองการเสียอากรแสตมป์พร้อมใบเสร็จรับเงินตามจํานวนเงินค่าอากร และเจ้าหน้าที่รับชําระเงินได้ลงลายมือชื่ออิเล็กทรอนิกส์ให้ผู้เสียอากรแล้ว ถือว่าตราสารตามรายการข้อมูลในแบบขอเสียอากรแสตป์เป็นตัวเงินสําหรับตราสารอิเล็กทรอนิกส์ (อ.ส.9) ได้ปิดแสตมป์บริบูรณ์แล้ว”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศหรือที่ศูนย์สารนิเทศสรรพากร (RD Intelligence Center) โทร. 1161